Vil forlenge med Belsvik
- Det var det et samlet SU (sportslig utvalg) som ønsker å gå videre i en prosess for å forlenge kontrakten med Petter. Det betyr at Petter har fått melding om at vi vil gå videre i prosessen med ham, sier styreleder Espen Moe til klubbens nettsider. Belsvik kan lede Stabæk til eliteserien søndag. - 2012 var et veldig vanskelig år og ville vært det for enhver trener. 2013 har vært over all forventning. Vi hadde mål om å bli blant de seks beste og er langt over den målsettingen. Det må bety at treneren har gjort en god jobb. Derfor har vi landet på at vi vil gå i prosess med siktemål om at han skal trene Stabæk fremover. Stabæk får besøk av allerede opprykksklare Bodø/Glimt søndag. Bæringene har ett poeng ned til Hødd på tredjeplass før siste runde. Hødd spiller borte mot kvalikjagende Mjøndalen.
Petter Belsvik (46) er ønsket med videre som trener i Stabæk.